།བདེ་མཆོག་སྡོམ་པ་འབྱུང་བའི་ཚོགས་ཀྱི་འཁོར་ལོའི་ཆོ་ག་བཞུགས་སོ། །
༄༅། །ད་ནི་བདེ་མཆོག་སྡོམ་པ་འབྱུང་བའི་ཚོགས་ཀྱི་འཁོར་ལོ་བཤད་པར་བྱ་སྟེ། དེ་
ལ་ཕྱི་དང༌། ནང་གི་ཚོགས་འཁོར་ལ། སྦྱོར་བ་དང༌། དངོས་གཞི་དང༌། རྗེས་ཀྱི་ཆོ་གའོ། །དེ་ལ་
ཡང་ཡུལ་དང་། དུས་དང་། གནས་སྐབས་དང་། ཡོ་བྱད་དང་། གང་ཟག་དང་། ཆོ་ག་དང༌།
དགོས་པ་རྣམས་ལས། ཡུལ་ནི། སྤྱིར་བསྙེན་སྒྲུབ་ལ་སོགས་པའི་གནས་དང༌། དུར་ཁྲོད་དམ།
རིའི་ཚང་ཚིང་དང་། རྒྱ་མཚོའི་འགྲམ་དང་། དབེན་ཞིང་ཡིད་དུ་འོང་བའི་གནས་སམ། བས་
མཐའ་ལ་སོགས་པ་མཁའ་འགྲོས་བྱིན་གྱིས་བརླབས་པ། ཆོམ་རྐུན་ལ་སོགས་པ་དང་བྲལ་
-337-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བ། དེར་ཁང་པ་སུམ་རིམ་ཡིད་འཕྲོག་པ་བརྟན་པོ་བྱས་ནས། འོག་མར་གཡོས་སྣ་ཚོགས་ཀྱི་
ཁང་པ་དེར། སྟེང་མར་ཚོགས་ཀྱི་འཁོར་ལོའི་ཁང་པ་བྱའོ། །དུས་ནི། ཚེས་བརྒྱད་དང༌། ཚེས་
བཅུ་ལ་སོགས་པ་དུས་བཟང་པོ་དང༌། ཁྱད་པར་ཉེར་དགུའི་དུས་ལ་སོགས་པའོ། །གནས་
སྐབས་ནི། དབང་བསྐུར་བ་ལ་སོགས་པ་དང་། ཁྱད་པར་ཕྱི་ནང་གི་རབ་ཏུ་གནས་པའི་ཟས་
དང་འབྲེལ་བའི་སྐབས་སུའོ། །ཡོ་བྱད་ནི། གཙོ་བོར་སྐྱེ་བ་གཅིག་པའམ། གཉིས་པའམ།
གསུམ་ནས་གྲུབ་པའམ། ལན་བདུན་པར་གྲགས་པའི་ཤ་བཙལ་ཏེ། དེ་ཡང་གསོན་པ་ལ་ན་
ཚོད་གཞོན་པ། ནད་མེད་པ། བདེ་བ་གྲུབ་པ། ལུས་ལ་ཨུཏྤལ་ལ་སོགས་པའི་དྲི་ཞིམ་ལྡང་བ་
དང༌། རྡུལ་མུ་ཏིག་གི་ཐིགས་པ་ལྟ་བུ་དང༌། མིག་ཡུན་རིང་དུ་མི་འཛུམ་པ་དང་། ཁྱད་པར་གྱི་
གྲིབ་མ་བདུན་འབྱུང་བ་ཡིན་པས། དེ་ཉིད་འབད་པས་བསྒྲུབ་པར་བྱའོ། །
གཞན་ཡང་ཤ་ཆེན་ལ་སོགས་པའི་ཤ་ལྔ་དང༌། བདུད་རྩི་ལྔའི་རིལ་བུ་དང༌། རྣལ་
འབྱོར་པ་ཁྱད་པར་ཅན་ལ་བདུད་རྩི་ལྔ་ཐོད་པ་ལ་སོགས་པ་གང་བས་ཚིམ་པར་བྱེད་པ་དང༌།
ཉ་ཤ་དང༌། ཤ་གསར་པ་དང༌། ཤ་སྐམ་པོ་ལ་སོགས་པ་སྡིག་པ་དང་མ་འདྲེས་པ་དང༌། ཆེད་དུ་
བླངས་པ་མ་ཡིན་པ་དང༌། མཉམ་སྦྱོར་ལས། སྒེག་མོ་དང་ནི་ན་ཆུང་དང༌། །མོས་དང་དེ་བཞིན་
བདུད་རྩི་དང་། །གཅིག་ཏུ་དཔའ་དང་འདོད་ཆགས་དང་། །གཡོ་ཅན་དེ་བཞིན་བྲན་མོ་དང༌།
ཞེས་པའི་དོན། འབྲུའི་ཆང་ནི། ལུས་སེམས་དགའ་བདེ་ཐོབ་པའི་རྣལ་འབྱོར་གྱི་སྒེག་མོར་
བརྗོད་པ་དང༌། སྦྲང་རྩིའི་ཆང་ནི་བདག་ཉིད་རབ་ཏུ་མྱོས་མ། ན་ཆུང་དུ་བརྗོད་པ་དང༌། བུ་རམ་
གྱི་ཆང་ནི། གཞན་ཡང་མོས་པར་བྱེད་པ་ལང་ཚོ་མར་བརྗོད་པ་ཀུན་གྱི་སྙིང་པོ་བདུད་རྩི་ལྔ་
བསྲུབས་པའི་རོ་མཆོག་དང་། རྒུན་འབྲུམ་དང་། སྦྲང་རྩི་བསྲེས་པའི་ཆང་ནི། སྟོབས་རྒྱས་པ་
ལས་དཔའ་བོ་གཅིག་པ་དང་། ཉ་ཕྱིས་ལས་བཏོན་པ་ལ་སོགས་པའི་ཨ་ཀར་ནི། རོ་རྩུབ་ཅིང་
འདོད་ཆགས་སྐྱེ་བ་དང་། ཆང་གི་སིངས་པོ་ནི། བཤང་བའམ། གཡོ་ཅན་དང༌། རྩབས་ཀྱི་
-338-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
སིངས་པོ་ནི། ལས་ཕྱེ་བ་ལ་ཕན་པ་ཙམ་ཡིན་པས་བྲན་མོ་ཉིད་དེ། སངས་རྒྱས་ཀུན་གྱི་ཀླ་
ཀློའི་བརྡ་སྐད་ཀྱི་བདུད་རྩིའི་ལམ་གྱི་ཆ་ཤས་ཡན་ལག་བརྒྱད་བཤད་པ། ཚིམ་ནུས་པ། མང་
ཉུང༌རན་པ་དང༌། བཤོས་དང༌། འཁུར་བ་དང༌། སྐྱོ་མ་དང༌། ཚོད་མ་ལ་སོགས་པ་དང༌། གཞན་
ཡང་ཤིང་ཏོག་ཨ་མྲ་དང༌། རྒུན་འབྲུམ་དང༌། ནཱ་རི་ཀེ་ལ་དང༌། ཨ་མུ་ཀ་དང༌། སྟུ་ཀ་ལ་སོགས་
པ་ཡོངས་སུ་སྨིན་པའི་འབྲས་བུ་སྣ་ཚོགས་ཐ་དད་པ་ལ་སོགས་པ་གྱ་ནོམ་པར་འགྲུབ་པར་
བྱའོ། །ཚོགས་ཀྱི་ཡོ་བྱད་ཀྱི་རྫས་རྣམས་ལས། སྐྱེ་བ་བདུན་པ་ལ་སོགས་པའི་ཤ་མཆོག་མ་
རྙེད་ན། གྲི་གུག་མཆོག་གིས་གཏུབས་ནས་ཡན་ལག་མཆོག་བླ་མ་དང༌། དེ་ནས་ཤ་ཕྱེད་
གཏོར་མ་དང༌། ཤ་ཕྱེད་ཚོགས་པའི་ཆས་དང༌། ཡོ་བྱད་གཞན་རྣམས་ཀྱི་བཞི་ཆ་གཏོར་མ་དང་།
མཆོད་པའི་ཡོ་བྱད་གཞན་རྣམས་ཚོགས་ཀྱི་ཡོ་བྱད་ལ་བཞག་གོ། གཏོར་མ་ཡང་སྤྱི་དང་། ཁྱད་
པར་ཡི་དམ་དང༌། མཁའ་འགྲོ་དང༌། ཆོས་སྐྱོང་གི་གཏོར་མ་ལྷ་གྲངས་དང་མཉམ་པའམ།
བདུན་ལ་སོགས་པ་དང་། སྔོན་འགྲོ་དང༌། ཕྱི་རོལ་པའི་གཏོར་མ་རྒྱ་ཆེན་པོ་རྣམས་སྒྲུབ་
ཐབས་ཀྱི་སྐབས་ལྟར་དང་། གདུགས་དང༌། རྒྱལ་མཚན་དང༌། བ་དན་དང༌། མདའ་དང༌། རླུང་
གཡབ་ལ་སོགས་པ་སྤྲས་པ་བཤམ་པར་བྱའོ། །
གང་ཟག་ནི། སློབ་དཔོན་དབང་བསྐུར་ཡོན་ཏན་ལྡན། །འཇིག་རྟེན་རྣམས་ཀྱིས་སུན་
འབྱིན་མེད། །མི་དགེ་བཅུ་པོ་ཡོངས་སྤངས་པ། །ཚོགས་ཀྱི་གཙོ་བོ་དག་ཏུ་བྱ། །དེ་ལྟར་ཡོན་
ཏན་ཀུན་ལྡན་ཞིང༌། །ཀུན་མཁྱེན་རྒྱལ་མཚན་འཛིན་པ་པོ། །དུལ་ཞིང་བརྩོན་འགྲུབ་ཀྱིས་
ཡོངས་བརྗོད། །སྲེད་པ་མེད་ཅིང་ང་རྒྱལ་མེད། །རྟག་ཏུ་སེམས་ཅན་ལྟོས་པ་ཅན། །ལེགས་པ་
སློབ་མ་རྣམས་ཀྱིས་བརྒྱན། །རྡོ་རྗེ་དྲིལ་བུའི་སྙོམས་འཇུག་དང༌། །ཐོད་པའི་རྒྱན་ལ་དགའ་བ་
ཡི། །གཡོན་མ་གཡོན་གྱི་སོགས་རྣམས་སུ། །མཁས་པ་ཡིས་ནི་བཞག་པར་བྱ། །དེ་ལྟའི་ཡོན་
ཏན་སློབ་དཔོན་ནི། །ཡོན་ཏན་ཀུན་ལ་རབ་ཏུ་བསྔགས། །ཞེས་པའི་སློབ་དཔོན་བཀུར་ཞིང༌།
-339-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྙིང་རྗེ་མེད་ཅིང་ཁྲོ་དང་གདུག། ཁེངས་དང་བརྐམ་ཆགས་ལྡན་པ་དང༌། །རང་ལ་བསྟོད་པ་
རྟག་ཏུ་ནི། །གཏོར་བ་བློ་ལྡན་གྱིས་མི་བྱ། །གང་ཞིག་ཁྱིམ་གནས་ལོངས་སྤྱོད་རྟེན། །བཤོལ་
འཛུགས་དང་ནི་ཚོགས་པ་དང༌། །རྨོངས་པ་དམ་ཆོས་མཆོད་པ་ནི། །ཚོགས་ཀྱི་འཁོར་ལོའི་
གཙོ་བོར་མིན། །ཞེས་པའི་སློབ་དཔོན་སྤངས་ལ། སློབ་མ་ཡང་ཐམས་ཅད་བླ་མ་དང་། ལྷ་དང་
སྔགས་ལ་མོས་པ་དང༌། ཐམས་ཅད་དམ་ཚིག་གཅིག་པ་དང༌། རྣམ་རྟོག་ཆུང་བ་དང་། ཐ་མལ་
གྱི་ང་རྒྱལ་དང༌། སེར་སྣ་དང༌། ཕྲག་དོག་དང་། ཆགས་སྡང་སོགས་སྤངས་པ་དང༌། ཅུང་ཟད་
བྱུང་ཡང་འཕྲལ་དུ་ཉེ་བར་ཞི་བ་དང༌། མདོར་ན། དམ་ཚིག་དང༌། སྡོམ་པ་དང་ལྷན་ཅིག་བསམ་
གཏན་དང་ལྡན་པ་དང་། ཚོགས་ཀྱི་བླང་དོར་རྣམས་ཚུལ་བཞིན་དུ་འཆད་ཤེས་ཉམས་སུ་ལེན་
པ་དང༌། ཁྱད་པར་ཐབས་ལ་རིག་མ་མེད་ན་ཚོགས་ཀྱི་འཁོར་ལོ་ཚད་མ་མི་གྲུབ་པས་ཐབས་
དང་གྲངས་མཉམ་པའི་རིག་མ་དབུལ་ལ་སོགས་པའི་མཚན་ཉིད་དེ་རྣམས་དང་ལྡན་པ། ལོ་
བཅུ་གཉིས་མ་ནས་ཉི་ཤུ་རྩ་ལྔའི་བར་རྣམས་སོ། །
ཆོག་ནི། དང་པོར་གནས་ཁང་བྱི་དོར་དང༌། རྒྱན་དགྲམ་པ་དང༌། དཀྱིལ་འཁོར་གྱི་
རས་བྲིས་ལ་སོགས་པའི་རྟེན་གསུམ་དང༌། མཆོད་ཡོན་དང༌། མེ་ཏོག་དང༌། བདུག་སྤོས་དང༌།
དྲི་མཆོག་ལ་སོགས་པ་རྣམས་དཀྱིལ་འཁོར་གྱི་ཆོག་ལས་བཤད་པ་ལྟར་བཤམ་ཞིང༌། ཁྱད་
པར་ཚོགས་ཀྱི་དཀྱིལ་འཁོར་གྱི་གནས་དྲི་བཟང་དང་། བདུད་རྩི་རིལ་བུའི་བྱུགས་པས་བྱུགས་
ལ། ཚོགས་ཀྱི་ལྷ་ཡབ་ཡུམ་སོ་སོའི་གནས་སུ་མེ་ཏོག་དགྲམ་པའི་དཀྱིལ་འཁོར་བྱས་ནས་
དབུས་སུ་བླ་མའི་བཞུགས་ཁྲི་སྟག་གི་པགས་པའི་གདན་དང་བཅས་པ་དང༌། རྩེ་གསུམ་དང་
རལ་གྲི་ལ་སོགས་པས་གཡུལ་དུ་བསད་པའི་མི་རོ་ནམ་ཕྱེད་ན་བླངས་པ་ལ་དྲི་བཟང༌། བདུད་
རྩི་ལྔས་བྱུག་ཅིང༌། མེ་ཏོག་གི་ཕྲེང་བ་གདགས། བདུག་སྤོས་ཀྱི་བདུགས་ནས་བླ་མའི་གདན་
དུ་ཕུལ། གཞན་རྣམས་ཀྱི་གནས་སུ་སྟག་གམ། གཡང་གཞིའི་གདན་བཏིང༌། དེ་ནས་རྣལ་
-340-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
འབྱོར་ཕོ་མོ་ཕལ་ཆེར་དྲོད་ཐོབ་པ་ཡིན་ན། རང་རང་གི་གནས་སུ་ཧེ་རུ་ཀ་ཕོ་མོའི་རྣམ་འཕྲུལ་
བྱ་བའམ། ཆས་སུ་འཇུག་པར་བྱ་སྟེ། ལྷ་སོ་སོའི་མདོག་ཅན་གྱི་ཆས་གོས་གྱོན་ཅིང་རྒྱན་དྲུག་
བཏགས། སྟག་ཤམ་དཀྲིས། རྡོ་རྗེ་ཐོད་པ་ལ་སོགས་པའི་ཕྱག་མཚན་དང་ལྡན་པར་བྱ། ཁྱད་
པར་རྡོ་རྗེ་སློབ་དཔོན་རིག་མ་དང༌། ཞབས་འབྲིང་བ་ཕོ་མོ་དམ་ཚིག་པ་དང་བཅས་པ་ཚོགས་
ཀྱི་ཁང་པར་འདུས་ནས། ཧེ་རུ་ཀ་ཕོ་མོའི་རྣམ་འཕྲུལ་བྱ་བའམ། ཡང་ན་བར་ཁང་དུ་ཧེ་རུ་ཀ་ཕོ་
མོ་ལ་སོགས་པའི་ཆས་སུ་འཇུག་པར་བྱས་ནས། དཀྱིལ་འཁོར་གྱི་དབུས་སུ་འདུག་སྟེ། རྡོ་རྗེ་
འཆང་ལ་སོགས་པའི་ང་རྒྱལ་བརྟན་པོ་དང་ལྡན་པས། ཨ་ར་ཨ་ར། ཛཾ་ཛེ། སྨ་ར་སྨ་ར། ར་ཊ་
བཾ་ཧོཿར་ཊ་བྃ་ཧོཿཧཱུ་ལུ་ཧཱུ་ལུ། ཧཱུྃ་ཛཿཧཱུྃ་ཛཿཨ་ལ་ཨ་ལ། ཧཱུ་ཎུ་ཧཱུ་ཎུ་ཧཱུ་ཎུ། ཏྲཾ་ཏྲཾ་ཏྲཾ། ཧཱུྃ་ཏཾ་གྷེ། གྷཾ་
གྷེ་གྷེ། ཏ་ཊ། གྷེ་གྷཾ། ཏ་ཊ་གྷེ་གྷཾ། ཏ་ཊ་གྷེ་གྷཾ། ཏ་གྷེ་ཏ་གྷེ་ཏ་གྷེ། ཧོནྟོ་ཧོནྟོ། དོ་ཧཱུཾ་དོ་ཧཱུཾ། ཀ་ཀ་ཀ་
ཀོ་ཀོ་ཀོ། བཻ་ཀཻ་བཾ་ཀཾ། བེ་བཛྲ་བཛྲ། བཻ་བཛྲ་བཛྲ། བྃ་ཀཽ་བྃñ་ཀེ་བཾ། བྃ་ཀཻ་བཾ༔བཻ་ཀཻ་བཾ།
བྷྱོཿ་ཧཱུྃ་བྷྱོཿ་ཧཱུྃ་བྷྱོཿ། རུ་ལུ་རུ་ལུ་རུ་ལུ། ཧཱུྃ་བྷྱོཿ་ཧཱུཾ་བྷྱོཿ་ཧཱུཾ་བྷྱོཿ། ཞེས་བརྗོད་ཅིང༌། རྫ་རྔ་ལ་སོགས་པའི་
སིལ་སྙན་རྣམས་སྒྲ་ཇེ་ཕྲ་འགྱུར་ཁུག་སྣ་ཚོགས་ཡིད་འཕྲོག་པར་བརྡུངས་པས་གཙོ་བོ་ཡབ་
ཡུམ་མངོན་སུམ་དུ་འབྱོན་པའམ། རང་ལ་ལྷ་ཡབ་ཡུམ་བབས་པའི་རྟགས་རང་གི་གར་བྱེད་པ་
་སོགས་པ་འབྱུང་ངོ༌། །
ལ་
དེ་ནས་ཤར་གྱི་སྒོ་ཁང་དུ་རྣལ་འབྱོར་པ་གཅིག་དབྱིག་སྔོན་ཅན་དུ་བྱས་པ་དང་། ཕྱི་
རོལ་ཏུ་རྣལ་འབྱོར་གཅིག་འདོད་པའི་རྒྱལ་པོར་བྱས་པ། གཡོག་དམ་ཚིག་ཕོ་མོ་དང༌། ལྷོར་
རྣལ་འབྱོར་པ་གཅིག་གཤིན་རྗེ་གཤེད་དུ་བྱས་པ། གཡོག་དམ་ཚིག་པ་དང༌། ནུབ་སྒོར་རྣལ་
འབྱོར་པ་གཅིག་རྟ་མགྲིན་དུ་བྱས། གཡོག་དམ་ཚིག་པ་དང༌། བྱང་སྒོར་རྣལ་འབྱོར་པ་གཅིག་
སྒྲོལ་མར་བྱས་པ། གཡོག་དམ་ཚིག་པ་ཕོ་མོ་དང་བཅས་པ་བཀོད་ནས། དང་པོར་འདོད་པའི་
རྒྱལ་པོས། ཊཱཀྐི་ཧཱུྃ་ཛཿཊཱཀྐི་ཧཱུཾ་ཛཿཌཱཀྐི་ཧཱུཾ་ཛཿཞེས་བརྗོད་ཅིང༌། སིལ་སྙན་བརྡུང་། དེ་ནས་
-341-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
313
a313pi3ི
གཤིན་རྗེ་གཤེད་ཀྱིས། ཧྲཱིཿཥྛཿཧྲཱིཿཧྲཱིཿཧྲཱིཿཧྲཱིཿཧྰུཾ། ཥྚི། ཥྚི། ཧྲཱིཿཥྞ། ཧྲཱིཿཥྚིཿ། ཧྲཱིཿཌྜི། ཞེས་བརྗོད་ཅིང༌། སིལ་
སྙན་བརྡུང༌། དེ་ནས་རྟ་མགྲིན་གྱིས། ཊ་ཌ་བ་ཊ་ཌ་བ། བེཧྨ་བེཧྨ། ཞེས་བརྗོད་ཅིང༌། སིལ་སྙན་
བརྡུང་ངོ༌། །དེ་ནས་སྒྲོལ་མས། ཧྲཱིཿ་ཧྲཱིཿ། ཀུཾ་ཧྲཱི། ཀུཾ་ཧྲཱི། ཁེནྟེ་ཁཾ། ཁེནྟེ་ཁཾ། ཁེནྟེ་ཁཾ། པདྨ་པདྨ། ཧྲཱིཿ་
པདྨ། ཧཱི་པདྨ། ཏྲི་ཏྲི་ཏྲི། ཤྲཱི་དྷྭ་ཧྲཱི་ཤྲཱི་ཤྲཱི་ཤྲཱི་ཧྲཱི་ཧྲཱི། དྷྭ་ཏྲཾ་ཤྲཱི་ཏྲཾ། ཤྲཱི་ཤྲཱི་ཧྲཱི། ཞེས་བརྗོད་ཅིང༌། སིལ་སྙན་
བརྡུང་སྟེ། དེ་ཡང་གཙོ་བོའི་དབུས་སུ་རྫ་་རྔ་། ཤར་དུ་རྔ་ཟླུམ། ལྷོར་པ་ཊ་ཝ། ནུབ་ཏུ་པི་ཝང༌།
བྱང་དུ་གླིང་བུ་བསྒྱུར་བའི་སྐད་ཇེ་ཕྲ་འགྱུར་ཁུག་སྣ་ཚོགས་པ་བསྒྱུར་བས། ཕྱོགས་མཚམས་
ཀྱི་རྣལ་འབྱོར་ཕོ་མོ་རྣམས་ལ་རང་རིགས་ཀྱི་དཔའ་བོ་མཁའ་འགྲོ་རྣམས་བབས་པའི་རྟགས་
སུ་རང་གི་མཚན་མའི་གར་བྱེད་པ་ལ་སོགས་པའི་སྒོ་ནས་ཚོགས་ཀྱི་འཁོར་ལོའི་ཁང་པར་རང་
གི་ངང་གིས་འདུ་བར་འགྱུར་ལ། དེས་ཀྱང་ཡེ་ཤེས་པ་འདུལ་བའི་མཚན་མ་མ་བྱུང་ན། སྔོན་དུ་
སྐྱེས་པ་ལོ་བཅུ་དྲུག་དང༌། བུ་མོ་ལོ་བཅུ་གཉིས་ལོན་པའི་ཐོད་པའམ། ཐོད་པ་མཚན་ཉིད་དང་
ལྡན་པ་ཕོ་མོའི་སྤྱི་བོ་སྤྲད་དེ། དེ་ཕུར་པའི་སྤྲེའུ་ཡི་པགས་པ་ལ་བུད་མེད་ཡིད་དུ་འོང་བའི་ཟླ་
མཚན་གྱི་ཁྲག་གིས་པདྨ་འདབ་མ་བརྒྱད་མཛེས་པ་ལ་ལྟེ་བ་ལ་སོགས་པར་གཙོ་བོ་ཡབ་ཡུམ་
ལ་སོགས་པའི་ལྷའམ། ས་བོན་ནམ། ཕྱག་མཚན་གྱི་དཀྱིལ་འཁོར་བྲིས་ནས་རབ་ཏུ་གནས་
པ་བྱས་པས་ཕུག་ལ། རོ་སྐྲའི་སྐུད་པ་སུམ་སྒྲིལ་ལེགས་པར་བཀལ་བས། ཐོད་པ་གཉིས་ཀའི་
ཁ་གདངས་ཀྱི་ཤིང་ལ་དགའ་བ་བཅུ་དྲུག་དག་པའི་བུག་པ་བཅུ་དྲུག་བྱས་ཏེ། དེ་ནས་དྲ་བའི་
ཚུལ་དུ་རྒྱུས་པས་བཅིངས་ལ། ཆུ་སྐྱར་རམ། མཐིང་རིལ་གྱི་རྐང་མགོའི་ལྡེའུ་འཕྱང་བསྒྲུབས་
ནས་ལས་ཀྱི་རྡོ་རྗེའམ། རྗེ་རྗེ་མ་དམ་ཚིག་དང་། བསྙེན་སྒྲུབ་དང་ལྡན་ལ་ཆོས་ཐམས་ཅད་
རང་བཞིན་གྱིས་རྣམ་པར་དག་པའི་ལྷའི་འཁོར་ལོར་ཤེས་པས། མཚན་མོ་ལམ་བཞི་འཛོམས་
པའི་མདོ་དག་ཏུ་ཕྱིན་ལ། རང་གི་རྐང་པ་གཡོན་པའི་མཐེ་བོང་གིས་དཀྱིལ་འཁོར་གྲུ་བཞི།
མཚམས་བཞིར་རྡོ་རྗེ་ལྕགས་ཀྱུས་མཚན་པ་བྲི་བར་བྱ་ཞིང༌། དེའི་དབུས་སུ་གནས་ནས། རྡོ་
-342-

སྔགས་ལ་འཇུག་པའི་སྒོ་ལས། བདེ་མཆོག་སྡོམ་འབྱུང་གི་ཆོས་སྐོར་བཞུགས། ༦༧༽
རྗེ་འཆང་གི་ང་རྒྱལ་གྱི་ཇི་ལྟར་མཁའ་འགྲོ་མ་རྣམས་ཀྱིས་མིང་དང་པོ་སྟེ་སྔོན་དུ་བཟུང་ནས།
ཀཱམྦ་ཛོ་ཨཱ་ཀརྵ་ཡ་མི་ཁེ་ཧཱུཾ།
ཞེས་པ